[{"text_idx": "#000003", "text": "Tuir komandante tranzitu munisi\u0301piu Covalima, Sarjentu xefe Patri\u0301cio de Jesus katak, husi Janeiru to\u2019o Jun\u0303u 2021, poli\u0301sia halo servisu, tanba ne\u2019e konsege halo aprensaun ba kareta no motorizada ne\u2019ebe\u0301 viola ko\u0301digu estrada."}, {"text_idx": "#000005", "text": "\u201cIha fulan janeiru to\u2019o jun\u0303u, ami prende motorizada hamutuk 568 no kareta 41. Sira kumpri hotu ona sira-nia dever hosi selu koimas ba estadu,\u201d dehan Komandante ne\u2019e ba iha nia knaar fatin, Tersa (06/07)."}, {"text_idx": "#000007", "text": "\u201cReseita sira ne\u2019ebe\u0301 ami hetan no hatama ba kofre estadu ne\u2019e mai husi, prende motorizada ho vei\u0301kulu no sidadaun sira ne\u2019ebe\u0301 laiha karta kondusaun inklui dokumentu sira,\u201d nia tenik."}, {"text_idx": "#000008", "text": "Entertantu po\u0301lisia tranzitu Covalima mo\u0301s rejista asidente no insidente husi janeiru to\u2019o jun\u0303u hamutuk sia. Ne\u2019ebe\u0301 kazu hitu konsege rezolve tuir fami\u0301lia, maibe\u0301 kazu rua kontinua prosesu iha tribuna\u0301l Covalima.(*)"}]